Eron parlamentiga hujum vaqtida jarohatlanganlardan biri vafot etgan. Tasnim agentligi xabariga ko‘ra, 3 kishi jarohatlangan. Bu vaqtda Mehr agentligi 8 nafar jabrlanuvchi haqida yozmoqda. Dastlabki xabarlarda parlament binosiga 3 nafar qurollangan shaxs bostirib kirib otishma boshlashi oqibatida ikki kishi jarohatlangani haqida aytilgandi. Hujum qiluvchilar odamlarni garovga olgan bo‘lishi mumkin. Xuddi shu vaqtda Tehronning boshqa qismida, imom Xomayni maqbarasiga hujum uyushtirilgani haqida xabarlar paydo bo‘ldi. Bu hujum oqibatida kamida 5 kishi jarohatlangani aytilmoqda.